	
	



Student number: 2417973
Module number: BMSS4008

Trafodwch y rhesymau posibl pam nad yw cyfran sylweddol o oedolion y DU yn gwneud digon o ymarfer corff i fodloni’r canllawiau a argymhellir ar gyfer iechyd.

Yn y traethawd yma byddai’n ceisio deall beth a golygai gyda ‘digon o ymarfer corff’ gan ystyried barn Public Health England (2016). Yna, ceisiwn dod i ddeall pam nad ydy cyfran sylweddol o oedolion y DU yn gwneud digon o ymarfer corff gan dynnu sylw at waith ymchwil Hedges & Garip (2020).  Yn ôl yr ymchwil yma, ac ambell un eraill, ceir nifer o resymau posibl dros y diffyg symud yn egnïol ym mhoblogaeth DU ble mae diffyg cymhelliant yn cael ei gynnig fel un o’r prif resymau. Yna i gloi, cymrwn sefyllfa’r tymhorau yn y DU fel ffactor arall dylanwadol ar y sefyllfa yma. Gyda newid hinsawdd ym maes lled ddiweddar sy’n rhoi tywydd eithafol i ni yma’n Nghymru, boed rhy boeth neu’n rhy wlyb, mae effaith ar bobl DU i fedru cadw’n heini yn fwy heriol byth. 

Datganwyd gan Prif Swyddogion y DU, (Public Health England, 2016) argymhellir bod oedolion yn gwneud o leiaf 150 munud o weithgaredd corfforol o ddwyster cymedrol neu 75 munud o ddwyster egnïol, neu cymysg o’r ddau, ynghyd a 2 sesiwn gwrthiant yn wythnosol. Dylai’r gweithgaredd hyn gael eu gwasgaru ar draws y 7 diwrnod, nid mewn un neu dau ddiwrnod. Diffiniad yr ‘World Health Organisation’ (WHO, 2024) o weithgaredd corfforol ydy unrhyw symudiad sydd yn cymryd egni wrth y corff, boed yn rhan o ddiwrnod gwaith, tasgau o amgylch y cartref, neu yn rhan o weithgareddau hamdden. Mae hyn yn cynnwys pob symudiad megis cerdded, rhedeg, nofio neu gwaith corfforol cyffredinol. Y manteision sydd yn dod o wneud gweithgareddau o ddwyster cymedrol neu egnïol ydy gwell iechyd gyda llai o risg o gael afiechydon cronig ac mae hefyd yn hybu lles corfforol ac emosiynol. Os nad yw pobl yn gwneud digon o ymarfer corff, maent yn cynyddu'r risg o afiechydon sydd ddim yn heintus megis clefyd y galon, strôc, diabetes math 2, a chanserau penodol. Mae hefyd yn cyfrannu at broblemau iechyd eraill fel gordewdra, gorbwysedd, a phroblemau iechyd meddwl, gan gynnwys iselder a phryder. Mae gweithgarwch corfforol rheolaidd yn allweddol ar gyfer atal y cyflyrau hyn ac yn gwella ansawdd bywyd cyffredinol. 

Er y gwybodaeth yma ceir tystiolaeth mewn ymchwil sy’n cyfleu nad yw pobl yn ymwybodol am fanteision ymarfer corff rheolaidd, efallai na fyddant yn deall ei bwysigrwydd ar gyfer cynnal iechyd, atal clefydau cronig, a gwella lles meddwl. Nid oes llawer o bobl yn ymwybodol faint o ymarfer corff sydd ei angen ar gyfer yr iechyd gorau posibl. Datganwyd Chaudhury & Shelton, (2010), allan o 561 o oedolion 60-64 oed, dim ond 3% o ddynion a 7% o fenywod a ddywedodd eu bod yn gwybod targedau gweithgarwch corfforol cenedlaethol ar gyfer oedolion er roedd 23% o’r dynion a 32% o fenywod yn credu eu bod nhw yn gwybod. Roedd tua 25% wedi goramcangyfrif y targedau tra nad oedd yr unigolion eraill naill ai’n ymwybodol ohonynt neu’n tanamcangyfrif.

Felly, nid yw’n syndod taw yn ôl y llywodraeth, (Public Health England, 2016), ‘mae tua 1 mewn 3 (34%) o ddynion ac 1 mewn 2 (42%) o fenywod ddim yn gwneud digon o weithgaredd corfforol i fod yn iach’. Mae yna nifer o resymau yn cyfrannu at pam nad yw cyfran sylweddol o oedolion y DU yn gwneud digon o ymarfer corff.  Mae nifer o oedolion yn gwario eu amser yn eistedd wrth ddesg cyfrifiadur neu ar y ffon symudol sydd yn lleihau eu lefelau gweithgaredd cyffredinol. Darganfyddwyd Hedges & Garip (2020), dri rheswm pam bod oedolion 18-39 oed yn gwario 11 gwaith yn hirach ar eu ffonau symudol nag yn gwneud ymarfer corff. Yr un cyntaf yw ei fod yn ffordd o ddianc rhag realiti nad ydynt yn hoffi, gan rhoi adloniant a gwrthdyniadau dros dro iddynt. Yr ail rhwystr oedd y cred bod gwneud ymarfer corff yn ddrud. Roedd y rhan fwyaf ohonynt yn credu bod rhaid talu am aelodaeth drud, offer arbenigol a dosbarthiadau ffitrwydd er mwyn cadw’n iach. Yn ogystal â phryderon ariannol, roedd llawer o’r oedolion yn gweld ymarfer corff fel rhywbeth sydd yn cymryd llawer gormod o amser. Erbyn heddiw, mae gan rhan fwyaf o bobl amserlenni gwaith prysur iawn, ymrwymiadau teuluol ac amserau cymudo hir. Y cyfyngiadau amser a’r diffyg egni o achos hyn sydd yn eu hatal rhag gwneud digon o ymarfer corff. Mae’r wybodaeth hon yn unol â'r hyn a adroddwyd gan Herazo-Beltrán et al. (2017), sef “It is possible to infer that lack of motivation and time are identified as the most common barriers for Physical Activity”. Yn yr un modd, mae Ibrahim et al (2013, cited Herazo-Beltrán et al., 2017), yn nodi bod pobl ar incwm is yn profi rhwystrau mwy personol, megis diffyg egni i weithio allan ar ôl gwaith. Y rheswm olaf oedd oherwydd bod cymorth cymdeithasol yn cael ei gyflawni dros y we ac ar gyfryngau cymdeithasol yn bennaf erbyn hyn. Mae’r mynediad cyson at gymdeithasoli rhithwir wedi lleihau’r angen i weld pobl wyneb i wyneb ac felly wedi lleihau’r angen i fynd allan i wneud weithgaredd corfforol. 

Gall broblemau iechyd greu rhwystrau mawr i wneud ymarfer corff, boed yn broblemau iechyd corfforol neu meddyliol. Gall poen parhaus, symudedd cyfyngedig neu diffyg egni wneud i'r syniad o wneud unrhyw ymarfer corff i deimlo’n anodd i'w wynebu. Os ydy pobl yn dioddef o gyflyrau fel clefyd y galon, arthritis neu problemau anadl, byddant yn fwy tebygol o osgoi ymarfer corff yn llwyr gan bod y cyflyrau yn achosi poen ac anghysur. Mae pobl sydd yn dioddef o gyflyrau neu afiechydon yn fwy tebygol o ofni eu bod nhw’n mynd i achosi mwy o anaf i'w hunain. Gofynnwyd i 2,102 o oedolion rhwng 18 a 69 oed beth oedd y rhwystrau mwyaf rhag gwneud gweithgaredd corfforol ac atebodd 978 (46.5%) gydag ‘ofn anaf’ (Herazo-Beltrán et al., 2017). Hefyd, gall problemau iechyd meddwl fel iselder a phryder gwneud ymarfer corff i deimlo yn fwy anodd i'w gyflawni. “Mae'r llenyddiaeth yn tynnu sylw at yr unigolion sydd â iselder sy'n tueddu i beidio â bod yn rhan o raglenni gweithgaredd corfforol” (Tonello, De Andrade, & Vieira, 2022). Yn aml, mae’r rhwystrau yma yn creu cylchred lle mae iechyd corfforol gwael yn lleihau gweithgarwch, sydd yn arwain at ostyngiad mewn iechyd a lles cyffredinol. “A physically-active lifestyle throughout the lifecourse is more beneficial to both mental and physical wellbeing than being sedentary” (Nicholl, Coleman and Brazier 1994, cited  Chaudhury & Shelton, 2010). Yn ôl Casanova, O’Loughlin, Karageorgiou, et al, (2023), mae lefelau uwch o weithgarwch corfforol  wedi’u cysylltu â gwell iechyd meddwl a llesiant cyffredinol. Mae ymarfer corff rheolaidd yn lleihau symptomau gor bryder ac iselder, yn gwella hwyliau, ac yn hybu hunan-barch. 

Rhywbeth arall sydd yn gallu cael effaith ar iechyd a lles o ran ymarfer corff ydy’r tywydd. Mae tywydd gwael yn gwneud hi’n anoddach i fynd allan o’r tŷ yn enwedig yn y gaeaf pan mae hi’n oer ac yn tywyllu yn gynnar. Gall dywydd gwael creu teimladau o anesmwythyd a digalondid, gan leihau'r awydd i fynd allan i fod yn actif. Er hyn, dywed Drew, Hanson, & Huo, (2021),  bod cymryd rhan mewn gweithgareddau corfforol yn gallu helpu gwella symptomau anhwylder effeithiol tymhorol, a gwella hwyliau ac egni. Gall diffyg golau dydd, yn enwedig yn ystod misoedd y gaeaf, waethygu teimladau o iselder neu bryder, cyflwr a elwir yn aml yn anhwylder affeithiol tymhorol. Credir Drew, Hanson, & Huo, (2021), bod y tymhorau yn cael effaith ar 10% i 20% o achosion iselder mewn oedolion. Mae‘r difrifoldeb yn amrywio o math bach i fath mwy difrifol, gyda rhai angen help meddygol sylweddol. Mae hyn yn gallu arwain at gylch lleihau ymarfer corff, sy'n cael ei adnabod fel ffordd bwysig o wella hwyliau ac iechyd meddwl.

Gall unigolion deimlo'n ansicr ynghylch cychwyn gweithgareddau ffitrwydd, heb y gwybodaeth briodol ar sut i gymryd rhan mewn ymarferion diogel ac effeithiol. Gall hyn arwain at anweithgarwch neu arferion ymarfer corff amhriodol. Ar ben hynny, mae llawer o bobl yn credu bod angen mynediad at offer drud neu aelodaeth campfa i fod yn actif. Mewn ymchwil gan Herazo-Beltrán et al., (2017), dywed bod cyfranogwyr yr astudiaeth wedi dweud taw un o’r rhwystrau rhag cymryd rhan mewn gweithgaredd corfforol yw diffyg adnoddau. Mae’n bosibl nad ydynt yn ymwybodol neu ddim wedi ystyried y nifer o ffyrdd a lleoliadau y gallent wneud ymarfer corff yn rhatach er enghraifft eu cartrefi, lleoedd gwaith a chymunedau. Mae’r data hyn yn cyd-fynd â'r wybodaeth a ddarparwyd gan Hedges & Garip (2020). 

I gloi, mae’n amlwg bod diffyg cymhelliant yn y DU yn sefyllfa cymhleth iawn gyda nifer fawr o resymau dros diffyg amser ac addysg am y pwnc. Pan fyddwch yn cynnwys y ffactorau a nodwyd uchod yn y traethawd gyda’i gilydd, gyda agweddau eraill yn ymwneud â chostau byw’n gyffredinol, trafnidiaeth cyhoeddus a effaith ôl Covid ar ein cymunedau,  nid yw’n syndod felly bod diffyg ymarfer corff yn broblem i nifer fawr o boblogaeth DU.  

